Syin akin aṭas i yebdan anadi di tutlayt n tmaziɣt ama d imawlan n tutlayt neɣ d iberraniyen, ladɣa imusnawen n tesnilest aṭas n imawalen i d-yennulfan ama d imuta neɣ d uzzigen meḥsub wid yerzan kra n taɣult (Amawal n tusnakt)1984. Akka akken ad-sbegnen belli tutlayt n tmaziɣt tezmer am nettat am tiyaḍ i tussna neɣ i tallit tamaynut, maca tizrawin d idlisen xedmen ulac achu yellan d unṣib, meḥsub ussan-nni tutlayt n tmaziɣt yerkeḍ-itt udabu azzayri, ur s-yefki ara afud amek ara d-sbedd iman-is ad tecbu tutlayin nniḍen. Maca imnadiyen ur brin ara i ṭbel deg waman ɣas akken, xedmen ayen yellan deg-sen ad mlilen ad semlilen tizrawin-nsen akken ad yili umtawa ama ɣef umawal n tajerrumt imi d wigi i d lsas n tutlayt.